Source: http://universulromanesc.org/noua-constitutie-a-romaniei/preambul-constitutie/constitutia-cetatenilor-v1/mcc-v1-economia-si-finantele/149-constitutia-romaniei-articolul-137-economia-si-finantele-publice-sistemul-financiar.html
Timestamp: 2017-11-24 20:17:55+00:00

Document:
Constituţia României - ARTICOLUL 137: Economia şi finanţele publice - Sistemul financiar - UNIVERSUL
Constituţia României - ARTICOLUL 137: Economia şi finanţele publice - Sistemul financiar
(1) Formarea, administrarea, întrebuinţarea şi controlul resurselor financiare ale statului, ale unităţilor administrativ-teritoriale şi ale instituţiilor publice sunt reglementate prin lege.
(2) Moneda naţională este leul, iar subdiviziunea acestuia, banul. În condiţiile aderării la Uniunea Europeană, prin lege organică se poate recunoaşte circulaţia şi înlocuirea monedei naţionale cu aceea a Uniunii Europene.
+1 # Articolul 137 se modifică şi se completează, astfel: denumirea articolului va fi: „Banca Naţională a României” — Constantin Cojocaru 2013-04-17 12:41
99. Articolul 137 se modifică şi se completează, astfel:
Denumirea articolului va fi: „Banca Naţională a României”
„(1) Banca Naţională a României este banca centrală a României, având personalitate juridică.”
„(2) Banca Naţională a României este o instituţie publică autonomă.
După alineatul (2) se introduc şaptesprezece noi alineate, (3),(4), (5), (6), (7), (8), (9), (10), (11), (12), (13), (14), (15), (16), (17), (18) şi (19), cu următorul cuprins:
„(3) Obiectivul fundamental al Băncii Naţionale a României este asigurarea şi menţinerea stabilităţii preţurilor.
(4) Principalele atribuţii ale Băncii Naţionale a României sunt:
a) emiterea bancnotelor şi a monedelor ca mijloace legale de plată pe teritoriul României;
b) supravegherea activităţii băncilor şi celorlalte instituţii de credit, promovarea şi monitorizarea bunei funcţionări a sistemelor de plăţi pentru asigurarea stabilităţii financiare;
c) supravegherea pieţii valutare, calcularea şi publicarea cursurilor medii de schimb valutar, pentru evidenţa statistică;
(5) În teritoriul naţional al României nimeni nu poate crea bani, în afară de Banca Naţională a României.
(6) Cantitatea de numerar în circulaţie nu poate creşte mai repede decât Produsul Intern Brut.
(7) Moneda naţională este leul, iar subdiviziunea acestuia, banul.
(8) Banca Naţională a României este obligată să folosească toate cantităţile de numerar rezultate din emisiunile monetare pentru cumpărarea de aur, cu prioritate din producţia internă, în vederea sporirii tezaurului ţării.
(9) Pe teritoriul României, persoanele fizice şi juridice române nu pot efectua operaţiuni de încasări şi plăţi, sau de creditare, decât în moneda naţională, leul.
(10) În România, băncile şi instituţiile de credit nu pot acorda împrumuturi decât pentru investiţii productive, pentru crearea de capacităţi de producţie noi, sau pentru dezvoltatea şi modernizarea capacităţilor de producţie existente.
(11) Prin excepţie de la prevederile alineatului (10), casele de ajutor reciproc pot acorda orice fel de credite membrilor lor, potrivit legii şi statutelor lor.
(12) Cetăţenii României pot cumpăra valută, în orice cantitate, pe care o folosesc pentru efectuarea de plăţi către persone fizice şi juridice străine.
(13) Înlocuirea monedei naţionale cu o altă monedă se aprobă de poporul român, prin referendum.
(14) Banca Naţională a României este condusă de un guvernator ales de popor, prin vot universal, egal, direct, secret, şi liber exprimat.
(15) Funcţia de guvernator al Băncii Naţionale a României este incompatibilă cu orice altă funcţie publică sau privată, cu excepţia funcţiilor didactice din învăţământul superior.”
(16) Guvernatorul Băncii Naţionale a României trebuie să aibă pregătire economică superioară, înaltă competenţă profesională, o vechime de cel puţin 18 ani în activităţi financiar-banca re sau în învăţământul economic superior şi să nu fi fost membru al Parlamentului sau al Guvernului.
(17) Prevederile articolelor 81,82, 83, 84 alin. (1), 95, 96, 97, se aplică, în mod corespunzător, şi Guvernatorului Băncii Naţionale a României.
(18) Guvernatorul Băncii Naţionale a României este demis din funcţie, prin referendum, cu un număr de voturi mai mare decât cel cu care a fost ales, la cererea Preşedintelui României, a Preşedintelui Camerei Reprezentanţilo r ori a cel puţin 200.000 de cetăţeni cu drept de vot.
(19) Organizarea şi funcţionarea Băncii Naţionale a României se stabilesc prin lege.”
0 # Prevederi abuzive — iosiP 2013-04-24 11:46
Quoting Constantin Cojocaru:
Re 9: Schimburile voluntare intre persoane fizice pot avea loc in orice moneda sau marfa stabilita de comun acord intre partile contractante.
Re 10: Implica desfiintarea bancilor si afecteaza dreptul la creditare al persoanelor private.
0 # Se introduce un articol nou, 137.1, denumit astfel: „Rezervele internaţionale ale României” — Constantin Cojocaru 2013-04-17 14:14
100. După articolul 137, se introduce un articol nou, 137.1, astfel:
Denumirea articolului va fi: „Rezervele internaţionale ale României”
„Articolul 137.1
(1) Rezervele internaţionale ale României sunt alcătuite din:
a) aur deţinut în tezaur în ţară;
b) active externe, sub formă de bancnote şi monede emise de alte state, sau de Uniunea Europeană, deţinute în conturi de depozite la Casa de Economii şi Consemnaţiuni a României.
(2) Rezervele internaţionale ale României se creează prin cumpărarea de aur şi active externe cu sumele băneşti provenite din:
a) emisiunile monetare efectuate de Banca Naţională a României;
b) excedentele bugetului public naţional.
(3) Este interzisă contractarea de împrumuturi pentru sporirea sau completarea rezervelor internaţionale ale României.
(4) Este interzisă acordarea de împrumuturi din rezervele internaţionale ale României.
(5) Rezervele internaţionale ale României sunt folosite numai pentru efectuarea de plăţi externe în situaţii excepţionale, când ţara se află în stare de mobilizare, de război, de urgenţă sau de asediu.
(6) Rezervele internaţionale ale României se află în proprietatea publică a poporului român şi sunt administrate de către statul român, prin Ministerul Finanţelor Publice.”
0 # Observaţiile/su gestiile mele-faţă de propunerile MCC — Ioan Rosca 2013-04-17 20:47
Sînt pe un teritoriu puţin cunoscut mie. Aşa că fac numai remarci generale.
al. 1 Aş adăuga c) Active externe datorate statului român, pe care Banca Naţională este obligată să facă toate demersurile pentru a le recupera (tezaurul jefuit de URSS, creanţa Germaniei - semnalată de domnul Radu Golban, datoria Iraq-ului - la care nu poporul român a renunţat, etc.)
al. 2 Aş adăuga c) Extracţia de aur (şi alte minerale - valori), din rezervele naţionale.
Cît priveşte punctul b-reamintesc că s-au exprimat dubii, în dosarul CAFR. Poate că, în mod corect , surplusul bugetar al unui an trebuie retrocedat celor taxaţi (eventual prin scăderea sumelor respective din sarcinile anilor viitori)- pentru a nu apare "banii statului". Sau , în viziunea unitară MCC, orice excedent bugetar aparţine poporului, în comun?
al. 3 Am militat pentru această prevedere, pe care aş dori-o extinsă la ORICE împrumuturi făcute în numele poporului român. Chiar nu putem măcar încerca să punem capăt hoţomăniei celei mai mari, care ne pauperizează în avalanşă şi produce putrezirea democraţiei? Cum să justifici obligaţia unei generaţii de a plăti datoriile făcute în numele alteia, care nu a fost consultată, şi care - de regulă, nu a profitat de sumele respective - ajunse la complicii celor care au intermediat marea jăcmăneală? Propun forma tare: "Este interzisă contractarea de împrumuturi în numele poporului român, dacă nu există garanţii (referendum) că populaţia beneficiară solicită împrumutul şi că se angajează că îl va plăti ea, nu urmaşii ei". Şi justificarea tare: numai cine face un împrumut, poate fi obligat să-l returneze. Cu consecinţa crucială: avem absolută nevoie de o instituţie fiabilă a reprezentării.
al. 4 Just şi asta. Dacă respingem cămătăria, să ne abţinem de la practicarea ei.
al. 5 Just. Am totuşi întrebări. Am putea considera ca excepţională situaţia actuală, cînd avem nevoie de bani pentru a relansa economia, a forma fondul de proprietate distributivă, sau pentru a răscumpăra unele active "privatizate" ale profitorilor locali sau străini? Să scoatem, de exemplu, noi, nu alţii, nişte aur din pămînt , pentru a încerca să stopăm dispariţia noastră ca naţiune independentă? Sau, în condiţiile actuale de putreziciune, asta ar ocaziona şi jefuirea rezervelor noastre?
Mă mai întreb, în context, dacă e normal să crape românii de foame, pentru ca rezervele să fie crescute - nu pentru a se putea cumpăra ceva la nevoie…. ci ca garanţie că facem faţă atacurilor bursiere speculative asupra monezii…. Nu cumva am putea folosi mult mai trofic aceşti bani, lichidînd altfel respectivele riscuri, de exemplu, găsind căi de a limita expunerea României la speculaţii valutare? Poate - constituind rezervele numai din aur? Sau folosind rezerva valutară mai activ, cu performanţe obligatorii? E desigur - o întrebare pentru experţi.
al. 6 Aici e cuiul/viciul care transformă toată teoria în farsă: slăbiciunea "reprezentării" . Primarul vinde pe nimic bunurile comune ale sătenilor. Miniştrii şi oamenii lor ne vînd pe nimic întreprinderile , petrolul sau aurul. Baiul cel mai mare nu e "legea"15/90 ( pe care desigur, are tot rostul să o anulăm cu folos)! Căci, "reprezentanţii ", ar fi vîndut totul pe nimic şi în numele poporului , nu neapărat al statului. Şi un patron privat poate fi pus pe butuci de un "reprezentant" (administrator) - şi împotriva acestui risc au apărut tot felul de medicamente juridice. Numai despre reprezentarea falsă a poporului… juriştii tac chitic. Poporul - proprietar nu are de fapt atributele teoretice ale proprietăţii. Nu el decide acum ce se face cu banii săi, cum şi cînd se fac împrumuturi etc. Alţii hotărăsc, în numele poporului, dar în interesul lor şi al vulturilor bancari internaţionali - cu care împart prada.
Principalul lucru pe care îl aştept de la o Constituţie pentru popor, este ca acest fenomen să fie măcar combătut energic, dacă nu poate fi stăvilit. De exemplu , impunînd, fără excepţie, ca NICI O REPREZENTARE A POPORULUI SĂ NU FIE BAZATĂ DOAR PE ÎNCREDERE (CEC ÎN ALB) CI PE CONTRACT DE REPREZENTARE, cu precizarea limitelor mandatului şi mai ales a răspunderii "reprezentanţil or" pentru daunele produse de ei celor "reprezentaţi". De ce să ţintim numai acaparatorii avuţiei naţionale şi nu şi pe cei care le-au făcut-o cadou, cu care au împărţit prada?
Să încadrăm drastic reprezentarea, la toate nivelele! Rămîn convins că aceasta este problema fundamentală a societăţii.
0 # Se introduce un nou articol, 137.2, denumit astfel: „Comisia Naţională a Valorilor Mobiliare” — Constantin Cojocaru 2013-04-17 14:16
101. După articolul 137.1, se introduce un nou articol, 137.2, astfel:
Denumirea articolului va fi: „Comisia Naţională a Valorilor Mobiliare”
„Articolul 137.2
(1) Comisia Naţionala a Valorilor Mobiliare este autoritate administrativă a statului român, cu personalitate juridică, al cărui obiect de activitate constă în administrarea legislaţiei naţionale referitoare la piata de capital financiar, precum şi la institutiile specifice acesteia.
(2) Comisia Naţionala a Valorilor Mobiliare are drept obiective fundamentale:
a) stabilirea şi menţinerea cadrului necesar dezvoltării pieţei de capital;
b) promovarea încrederii în piaţa de capital şi în investiţiile în instrumente financiare;
c) asigurarea protecţiei operatorilor şi investitorilor împotriva practicilor neloiale, abuzive şi frauduloase;
d) promovarea funcţionarii corecte şi transparente a pieţei de capital;
e) prevenirea manipularii pieţei şi a fraudei şi asigurarea integritatii pieţelor reglementate.
(3) În piaţa de capital financiar din România nu pot fi tranzacţionate decât valori mobiliare şi instrumente financiare emise contra aporturi în numerar sau în natură, cu valoare stabilită prin expertiză autorizată. Este interzisă tranzacţionarea de instrumente financiare derivate.
(4) Valorile mobiliare şi instrumentele financiare pot fi tranzacţionate numai pe pieţe reglementate şi numai prin procedura licitaţiei, cu plata în numerar, în momentul efectuării tranzacţiilor.
(5) Folosirea de informaţii confidenţiale, ca şi orice altă formă de manipulare a preţurilor pe piaţa de capital financiar, în vederea obţinerii de avantaje, de orice fel, se pedepseşte cu închisoarea pe viaţă şi cu confiscarea întregii averi a faptuitorilor.
(6) Comisia Nationala a Valorilor Mobiliare este compusa din 5 membri, dintre care un preşedinte, un vicepreşedinte si 3 comisari.
(7) Membrii Comisiei Naţionale a Valorilor Mobiliare sunt numiţi, pe funcţii, de către Guvernatorul Băncii Naţionale a României.
(8) Membrii Comisiei Naţionale a Valorilor Mobiliare trebuie să aibă pregătire economică superioară, înaltă competenţă profesională, o vechime de cel puţin 18 ani în sectorul financiar-banca r sau în învăţământul economic superior.
(9) Funcţia de membru al Comisiei Naţionale a Valorilor Mobiliare este incompatibilă cu orice altă funcţie publică sau privată, cu excepţia funcţiilor didactice din învăţământul superior.
(10) Organizarea şi funcţionarea Comisiei Naţionale a Valorilor Mobiliare se stabilesc prin lege.”
0 # Observaţiile/su gestiile mele-faţă de propunerile MCC — Ioan Rosca 2013-04-17 20:48
Pot face doar cîteva remarci generale, pentru că sînt pe un teritoriu acoperit, premeditat, cu multă ceaţă. Nici in formularea MCC nu e perfect clar ce se înţelege prin "piaţa de capital" (numai activităţi de tip bursă, sau şi alte forme de comerţ cu active?).
Mă tem că măsurile prevăzute aici, cînd foarte drastice, cînd ineficace, nu vor fi acceptate, putînd sugruma piaţa de capital, în numele regularizării.
Punctul meu de vedere este mai simplu: decît să ne batem cu speculaţia legală, mai bine o scoatem în afara legii. Nu cred că beneficiile aduse societăţii de piaţa (speculativă) de capital sînt mai mari decît daunele pe care le produce. Şi aştept să fiu convins de cineva de contrariu, riguros, pe baza unor valori umane bine precizate, a datelor reale privind fenomenele constatate şi a unor calcule/raţiona mente pe care să le pot urmări, ca matematician. Deocamdată, deşi am pierdut ceva timp încercînd să rezolv această problemă , nu am găsit temeiuri pentru a încuraja alunecarea suplimentară spre speculaţie, deja prezentă în omul parşiv, pe care o produce piaţa de capital. Şi aşa am mari îndoieli că gheşeftul comercial nemeritat se încadrează în spiritul echităţii postulat de Constituţie, sau că are efectele benefice trîmbiţate, deci că are vreo altă legitimitate decît că… nu poate fi contenit, ţinînd de condiţia umană ne-emancipată. Pot înţelege gustul unora pentru jocurile de noroc (economia de cazino), admit că bursa creează facilităţi de finanţare, dar consider că asta nu cîntăreşte cît efectul pervers pe care îl aduce apariţia ei într-o societate (avînd sîmburele infecţiei - în delictul de iniţiat). Nimic nu mai merge corect, după ce toată lumea devine interesată de falsificare: cîştigi proporţional cu numărul celor păcăliţi . Şi nici o echitate nu mai e posibilă - cînd apropierea de putere… scade indicele de risc. E suficient să deduci ce efecte vor avea măsurile pe care le vei lua în curînd, ca participant la guvernare, şi-ţi îmbogăţeşti uşor şi fără urme complicii , spunîndu-le cum să joace pe bursă. E drept că poţi indica amicilor direcţia cîştigătoare a unor investiţii şi fără bursă, dar aceasta amplifică puternic eficacitatea schemei de transformare a puterii în bani şi a banilor în putere. E iarăşi drept că tocmai urmărirea analitică a jocului bursier ar putea da indicii privind "insider trading" - dar deocamdată asta nu se întîmplă.
După această mărturisire de credinţă (că aş dori să se interzică , prin Constituţie, orice activitate speculativă - inclusiv bursa - să se denunţe ca antisociale cîştigurile nemeritate, etc.) voi încerca mă mărginesc la observaţii în cadrul aparent mai concesiv, propus de MCC, pentru CNVM.
al. 1 Necazul aici e cel semnalat anterior: reprezentantul poate trăda, cu cîştig. Şi ca atare, de regulă - o face.
al 2. Formularea e amăgitoare.
Începe (prin aliniatele a-b) pe un ton iritant pentru unul ca mine (promovarea încrederii?), dînd impresia că dezvoltarea pieţei de capital ar fi un obiectiv fixat statului, spre bucuria speculatorilor .
Entuziasmul lor va scade la aliniatele b, c , d - unde se enunţă obiective foarte îndepărtate de mobilurile lor .
Dar duşul rece începe la al.3-5, cînd încep să apară instrumentele concrete de contenire a indicelui de speculativitate frauduloasă. Interzicerea derivatelor? Evaluarea prin expertiză? Plată pe loc? Dar unde ne aflăm, într-o "piaţă" de genul celei unde mergem după cartofi? Exact libertăţile restrînse aici sînt incitativul real pentru frenezia bursieră…
În fine ultimii amatori vor îngheţa de teroare cînd vor citi aliniatul 5: închisoare pe viaţă şi confiscarea integrală a averii pentru şarlataniile bursiere?
Cred că se ajunge tot la soluţia mea - "cazinourile de capital" nu vor fi interzise… dar se vor goli.
Plus obişnuitele remarci la aliniatele 6-10… De data asta chiar nu îmi imaginez cine ar avea cei 18 ani de experienţă pertinentă. Un susţinător al speculei cu capital, sau un adversar al ei?
0 # Comentarea poziţiei Consiliului Legislativ faţă de propunerea MCC — Ioan Rosca 2013-05-25 23:30
[Poziţia CL]
o)La pct. 101, referitor la textul propus pentru art. 137.2 alin. (1), menţionăm că "administrarea legislaţiei naţionale" nu poate constitui obiectul de activitate al vreunei autorităţi publice, întrucât legile nu se administrează, ci se aplică.
comentariu IR: Fleacuri. Nu mai bine spuneau ceva despre ce se propune de fapt aici, adică să nu ni se transforme ţara într-un cazino putrezitor social şi politic? Cît priveşte legislaţia de la noi, care produce incontinent un labirint de prevederi imposibil de stăpînit (de cetăţenii care se prezumă că o cunosc, ca să o respecte) - cred că se pune chiar acut problema unei administrări.
0 # Se introduce un nou articol, 137.3, denumit astfel: „Comisia Naţională de Supraveghere a Asigurărilor” — Constantin Cojocaru 2013-04-17 14:17
102. După articolul 137.2, se introduce un nou articol, 137.3, astfel:
Denumirea articolului va fi: „Comisia Naţională de Supraveghere a Asigurărilor”
„Articolul 137.3
(1) Comisia Naţionala de Supraveghere a Asigurărilor este autoritate administrativă a statului român, cu personalitate juridică, al cărui obiect de activitate constă în administrarea legislaţiei naţionale referitoare la asigurări şi reasigurări, precum şi la institutiile specifice acestora.
(2) Obiectivul fundamental al Comisiei Naţionale de Supraveghere a Asigurărilor constă în apărarea drepturilor asiguraţilor şi promovarea stabilităţii activităţii de asigurare în România.
(3) Comisia Nationala de Supraveghere a Asigurărilor este compusa din 5 membri, dintre care un presedinte, un vicepresedinte si 3 comisari.
(4) Membrii Comisiei Naţionale de Supraveghere a Asigurărilor sunt numiţi, pe funcţii, de către Guvernatorul Băncii Naţionale a României.
(5) Membrii Comisiei Naţionale de Supravegherea a Asigurărilor trebuie să aibă pregătire economică superioară, înaltă competenţă profesională, o vechime de cel puţin 18 ani în sectorul asigurărilor, în sectorul financiar-banca r sau în învăţământul economic superior.
(6) Funcţia de membru al Comisiei Naţionale de Supraveghere a Asigurărilor este incompatibilă cu orice altă funcţie publică sau privată, cu excepţia funcţiilor didactice din învăţământul superior.
(7) Organizarea şi funcţionarea Comisiei Naţionale de Supraveghere a Asigurărilor se stabilesc prin lege.”
al 1-2 Este bine ca şi lumea asigurărilor să fie aşezată pe temelii constituţionale , pentru a se putea verifica dacă îşi respectă menirea de instrument al solidarismului. S-ar putea rafina misiunea socială: de ce, şi cu ce condiţii susţine statul această activitate? Sigur- nu pentru ca anumite firme să facă mari profituri, dînd faliment dacă asigurările trebuie chiar plătite….
Iar pe lîngă drepturile asiguraţilor, să se facă aici vorbire şi despre drepturile cetăţenilor de a se asigura cu cine vor, şi numai dacă vor. Adică să se impună existenţa concurenţei şi lipsa obligativităţii .
Plus obişnuitele remarci la aliniatele 3-7…
Adaug nevoia de a se lămuri şi raportul cu sistemele naţionale de asigurare de sănătate şi şomaj 135.4 si 135.3. Ar trebui evitat fenomenul tipic "tranziţiei": tot ce nu e privat e distrus, pentru că nimeni nu se opune.
0 # Se introduce un nou articol, 137.4, denumit astfel: „Comisia Naţională de Supraveghere a Sistemului de Pensii Private” — Constantin Cojocaru 2013-04-17 14:26
103. După articolul 137.3, se introduce un nou articol, 137.4, astfel:
Denumirea articolului va fi: „Comisia Naţională de Supraveghere a Sistemului de Pensii Private”
„Articolul 137.4
(1) Comisia Naţionala de Supraveghere a Sistemului de Pensii Private este autoritate administrativă a statului român, cu personalitate juridică, al cărui obiect de activitate constă în administrarea legislaţiei naţionale referitoare la sistemul de pensii private, precum şi la institutiile specifice acestuia.
(2) Obiectivul fundamental al Comisiei Naţionale de Supraveghere a Sistemului de Pensii Private constă în apărarea drepturilor şi intereselor participanţilor la sistemul de pensii private şi ale beneficiarilor acestuia, prin asigurarea unei funcţionări eficiente a sistemului de pensii private.
(3) Participarea la fondurile de pensii private este facultativă. Nici o lege şi nici un alt act normative nu poate să oblige cetăţenii României să devină participanţi la fonduri de pensii private.
(4) Comisia Nationala de Supraveghere a Sistemului de Pensii Private este compusa din 5 membri, dintre care un presedinte, un vicepresedinte si 3 comisari.
(5) Membrii Comisiei Naţionale de Supraveghere a Sistemului de Pensii Private sunt numiţi, pe funcţii, de către Guvernatorul Băncii Naţionale a României.
(6) Membrii Comisiei Naţionale de Supravegherea a Sistemului de Pensii Private trebuie să aibă pregătire economică superioară, înaltă competenţă profesională, o vechime de cel puţin 18 ani în sectorul pensiilor, asigurărilor, în sectorul financiar-banca r sau în învăţământul economic superior.
(7) Funcţia de membru al Comisiei Naţionale de Supraveghere a Sistemului de Pensii Private este incompatibilă cu orice altă funcţie publică sau privată, cu excepţia funcţiilor didactice din învăţământul superior.
(8) Organizarea şi funcţionarea Comisiei Naţionale de Supraveghere a Sistemului de Pensii Private se stabilesc prin lege.”
0 # Observaţiile/su gestiile mele-faţă de propunerile MCC — Ioan Rosca 2013-04-17 20:49
Trebuie lămurit raportul cu sistemul naţional de pensii- 135.2 Nu cumva, pensiile private, susţinute de interese private , prin metode de marketing manipulator, pot şubrezi funcţionarea sistemului public (determinînd sustragerea de la plata pensiilor publice, în speranţa că banii salvaţi astfel pot fi investiţi mai rentabil)? Sau invers: nu cumva un sistem public rău gestionat, va păgubi grav contributorii, siliţi să participe la schema naţională, şi apoi lăsaţi în mizerie, la bătrîneţe)? Să nu uităm că apariţia microbuzelor a ucis trenul şi a centralelor de apartament a ucis încălzirea centrală…
Ne mai putem întreba dacă gestionarii fondurilor de pensii private, mai au plajă suficientă de manevră, avînd în vedere regulile propuse pentru pieţele de capital?
Plus obişnuitele remarci la aliniatele 4-8…
Iar aliniatul 3, aşa cum am spus deja la 137.3, poate fi aplicat şi în cazul asigurărilor private.
0 # Se introduce un nou articol, 137.5, denumit astfel: „Casa de Economii şi Consemnaţiuni” — Constantin Cojocaru 2013-04-17 14:29
104. După articolul 137.4, se introduce un nou articol, 137.5, astfel:
Denumirea articolului va fi: „Casa de Economii şi Consemnaţiuni”
„Articolul 137.5
(1) Casa de Economii şi Consemnaţiuni, prescurtat CEC, este instituţie de credit, cu personalitate juridică, al cărui capital se află în proprietatea publică a poporului român şi în administrarea statului român.
(2) Casa de Economii şi Consemnaţiuni are ca obiectiv fundamental dezvoltarea spiritului de economisire şi de buna gospodãrire a banului, precum şi pãstrarea în siguranţă a disponibilităţi lor băneşti ale cetăţenilor ţării şi investirea acestora pentru creşterea capacităţilor de producţie ale ţării.
(3) Disponibilităţi le băneşti ale Casei de Economii şi Consemnaţiuni sunt folosite, exclusiv, pentru acordarea de credite pentru investiţii întreprinderilo r mici şi mijlocii.
(4) Casa de Economii şi Consemnaţiuni este condusă de un Consiliu de administraţie compus din 5 membri, dintre care un presedinte, un vicepresedinte si 3 comisari.
(5) Membrii Consiliului de administraţie sunt numiţi, pe funcţii, de către Guvernatorul Băncii Naţionale a României.
(6) Membrii Consiliului de administraţie trebuie să aibă pregătire economică superioară, înaltă competenţă profesională, o vechime de cel puţin 18 ani în sectorul financiar-banca r sau în învăţământul economic superior.
(7) Funcţia de membru al Cosiliului de administraţie al Case de Economii şi Consemnaţiuni este incompatibilă cu orice altă funcţie publică sau privată, cu excepţia funcţiilor didactice din învăţământul superior.
(8) Organizarea şi funcţionarea Casei de Economii şi Consemnaţiuni se stabilesc prin lege.”
Excelent. CEC-ul ar putea să fie sîmburele refacerii capitalului bancar public, administrat de stat. Dar cum facem să nu se poată repeta modul în care au fost devalizate băncile de stat în tranziţie - fără jenă, fără limite, fără milă, fără riscuri.
Trebuie prevăzute măsuri eficace de control public, de eficientizare, penalizare, prioritizare a CEC-ului faţă de orice bancă - ca instrument financiar principal al poporului român .
Căci ne aflăm într-o mocirlă infestată de descurcare, în care dau tîrcoale specialiştii care au pus băncile statului pe butuci, prin metodele cunoscute: creditări fără acoperire şi cu dobînzi sub inflaţie, etc.
O clasică manifestare a sindromului falsei reprezentări poate duce CEC-ul spre dezastru. A investi în întreprinderile mici şi mijlocii, nu e neapărat securitar, iar în climatul românesc e previzibil riscant. Superficialitat ea în acest punct - ar ucide.
Dacă vrem un succes, trebuie să tratăm CEC-ul ca un obiectiv strategic, de securitate naţională.
+1 # Observaţiile/su gestiile mele-faţă de varianta actuală şi propunerile MCC — Ioan Rosca 2013-04-17 20:46
Cred că nu ar trebui pierdută, din formularea actuală de la aliniatul 1, ideea că " Formarea, administrarea, întrebuinţarea şi controlul resurselor financiare ale statului" trebuie tratate unitar, pe baza mandatului constituţional de principiu-expus înainte de a se proceda la detalierea propusă de MCC mai jos.
Ceea ce presupune, înainte de a spune cum se va proceda, să se spună de ce. Am citit şi eu suficiente eseuri despre ce sînt banii, ca să ştiu că o anume ambiguitate noţională, probabil inevitabilă, ar merita tranşată, prin definiţii constituţionale . După ce se precizează ce fel de bun sînt banii - pentru poporul român, prevederile subsecvente pot fi urmărite raţional. De exemplu, ar fi cazul, avînd în vedere viziunea economică expusă la articolele anterioare, să aflăm dacă banii creaţi de Banca Naţională sînt o proprietate, a statului român, sau a poporului român (statul fiind numai administrator - folosind Banca Naţională - ca instrument). Este esenţial să înţelegem cui acordăm "seigneurie"- dreptul de a plăti (la lansarea în circuit) cu bani noi, creaţi din nimic (ţinînd cont şi de decuplarea monezii de echivalentul în aur, care ne-a aruncat în era speculaţiilor).
Trec acum la propunerea MCC.
al.1-2 Are această personalitate juridică/ instituţie publică, patrimoniu privat? Care este raportul ei cu banii pe care îi produce, administrează şi retrage?
al.3. Obiectivul fundamental ar putea fi un etaj mai sus, în zona misiunilor sociale, "asigurarea şi menţinerea stabilităţii preţurilor" fiind doar un instrument, poate nu singurul. În unele situaţii, poţi ucide populaţia… pentru asigurarea stabilităţii preţurilor.
al.4a Emit bani şi falsificatorii… . A permite crearea de bani este un privilegiu extrem, care se poate acorda doar sub garanţia că e folosit în interesul poporului român. Aş dori deci să fie stipulat dreptul de control public operaţional (începînd cu transparenţa totală) asupra procesului de creare a banilor. Şi, pentru ca să nu păţim un Federal Rezerve - să se precizeze explicit că emiterea de monedă (unde Banca Naţională conform al.5- are exclusivitate), nu poate fi delegată de BN unor entităţi private şi nu poate ocaziona cîştiguri private.
al. 4b Supraveghere da, asistenţă da, garantare - nu, ceea ce trebuie precizat. Garanţia de stat oferită băncilor private, permite jefuirea populaţiilor din toată lumea. Oamenii depun banii, aceştia sînt imediat folosiţi în speculă bancară (cu limitarea insuficientă, numită "fractional reserve"), bancherii făcînd beneficii uriaşe - la cîştig. În schimb, la pierdere (care nu ar trebui să poată fi justificată, din moment ce mulţi bani nu sînt depuşi – explicit - pentru speculaţii) se invocă interesul social - şi statul jefuieşte toată populaţia pentru a acoperi găurile. Acest abuz trebuie stăvilit şi constituţional. Băncile (străine!?) să nu se poată înstăpîni peste populaţia sclavă a României - spus negru pe alb. Băncile naţionale publice (de stat) vor fi în schimb garantate.
al. c Nu ajunge monitorizarea şi evidenţa! Poporul trebuie apărat de jefuire prin atacuri speculative sau prin fixarea unor cursuri de schimb injuste, spoliatoare, care permit cumpărarea pe nimic a bunurilor, produselor şi proprietăţilor noastre. Un prim pas concret, pe care eu l-aş stipula constituţional ar fi denunţarea criminalităţii inflaţiei explozive care ne-a sărăcit în timpul tranziţiei. Ar trebui cercetaţi vinovaţii şi pedepsiţi - ca să se creeze un precedent, în direcţia "responsabilită ţii financiare". Dacă măsurile protectoare implică renunţarea la sacrosanta "liberalizare", ele trebuie legitimate constituţional.
al 5. Nu cunosc cum se va proceda în momentul în care am trece la Euro. Fiecare ţară îşi va mai crea liber monedă (euro) sau seigneuria se mută în altă parte? Pe ce temei ? Poate lămureşte un expert, consecinţele pentru acest punct?
al. 6 Am mai notat rezervele mele pentru PIB ca indicator al capitalului total real. Ca măsură a fluxurilor comerciale (de bani) el pare mai adecvat (dacă nu am avea o asemenea economie subterană). Aş dori precizări despre cine, cum şi de ce calculează PIB-ul. Ca să se înţeleagă ce mă frămîntă, revin asupra remarcilor mele anti-consumiste . Să zicem că luăm toţi obiceiul să ne schimbăm apartamentele o dată pe an (dacă nu ne ajută un bombardament să relansăm construcţiile, că doar totul e să creştem, şi de la zero e cel mai uşor…), să ne schimbăm hainele lunar, să ne schimbăm maşina şi mai des, să ne tundem pe bani unii pe alţii, să ne taxăm cînd stăm de vorbă - pentru ideile livrate, să ne punem inele peste tot, să ne uităm continuu la clipuri noi, să ne taxăm soţii pentru serviciile casnice, să cumpărăm şi aer - nu numai apă, să ne educăm continuu - pe bani, să purtăm umbrela o singură zi - ca paharele de unică folosinţă, etc. etc. PIB-ul explodează. Banii curg frenetic, ca nişte bile de biliard isterizate. E bine atunci să mărim automat, proporţional cu delirul, masa monetară, devalorizînd banii care cumpără mai mult fleacuri, după ce am risipit energii (şi distrus resurse) pentru a mercantiliza colaborările umane şi produce incontinent lucruri inutile sau dăunătoare? Poate că a ţine inflaţia sub o cotă ar fi mai firesc.
al 7. Care ar trebui, sau nu, să aibă o garanţie, de exemplu în aur (leul greu)?
al. 8 Pe lîngă cumpărare, BN nu poate/trebuie să extragă aur (în ce cote, în ce condiţii?) din rezervele naturale ale României? Nu este singura instituţie care poate face asta - aurul, ca şi banii, fiind proprietatea publică a poporului? Sau tocmai asta se înţelege în textul MCCC prin cumpărare?Poate constituţia pune punct escrocheriilor gen Roşia Montană?
al 9. Just, în afară de raportul dintre două persoane fizice. Ar fi poate bine de spus scurt şi de ce. Ca să afle poporul că există colonialism monetar.
al 10-11 Este clară aici intenţia. Poate că se poate contracara mai dur cămătăria, de şanţ sau bancară, declarînd-o activitate antisocială. Pe de altă parte, pentru ca omul în restrişte să aibă instrumente de salvare, ar trebui făcut mai mult pentru sprijinirea caselor de ajutor reciproc (şi a CEC-ului naţional, vezi articolul de mai jos). Stipulînd de exemplu obligaţia Băncii Naţionale de a le sprijini, cu prioritate. Sau cerînd reconstrucţia unui sistem bancar de stat.
Nu văd de ce Banca Naţională nu ar sprijini băncile cu capital românesc cu prioritate, faţă de celelalte. Cît vom mai suporta propaganda care pretinde că o bancă străină este benefică? Plecînd din România cu mai mult decît a adus, sau punînd mîna pe active reale, după ce se joacă cu hîrtii şi valori fictive - deci fiind un cămătar parazitar al naţiunii…
al. 12 Cumperi valută şi cu marfă, pe export. Oare e bine să nu existe nici o restricţie, nici măcar o recomandare constituţională de principiu, privind atitudinea patriotică, la acest capitol? După ce ţările OPEC s-au umplut cu petrodolari tipăriţi liber, golindu-şi subsolul, noi vom continua nelimitat să ne vindem resursele pe bileţele de hîrtie, care într-o bună zi vor fi declarate nule? Exact ca africanii care primeau oglinjoare şi baticuri pe fildeş, pietre scumpe şi aur, în zorii …. pieţei libere? Fără a pretinde că aş şti care ar fi mijlocul (constituţional ) de apărare, semnalez că am avea nevoie de unul. Fie el şi educaţional. Sau monopolizarea comerţului cu valută de către stat ar fi o soluţie?
al 13. Just. Cu menţiunea: după ce se poate dovedi că populaţia a fost bine informată privind toate consecinţele, de către comisii de experţi, care le-au studiat şi îşi asumă răspunderea concluziilor.
al 14-18 Aceleaşi observaţii ca la aliniatele similare din articolele anterioare.
al 19 Cu condiţia să respecte spiritul prevederilor constituţionale şi ca autorii lor să-şi asume răspunderea pentru efecte.
Întrebare finală: Dacă sînt permise operaţiile bancare (conturile) în valută, sînt cumva încurajate conturile în lei? Dacă sînt permise băncile cu capital străin, sînt cumva încurajate cele cu capital românesc?
0 # Comentarea poziţiei Consiliului Legislativ faţă de propunerea MCC — Ioan Rosca 2013-05-25 23:33
p)Semnalăm că normele propuse la pct. 102, în corelare cu cele propuse la pct. 92-94, referitoare la Fondul Naţional de Pensii Publice, Fondul Naţional de Şomaj şi Fondul Naţional pentru Asigurări de Sănătate, par să înlocuiască bugetul asigurărilor sociale de stat prevăzut la art. 138 din Constituţie.
Având în vedere că bugetul asigurărilor sociale de stat acoperă în prezent şi aceste drepturi de asigurări sociale, necuprinse în prezenta iniţiativă cetăţenească, normele propuse nu pot face obiectul revizuirii, deoarece ar avea ca rezultat suprimarea unor drepturi fundamentale ale cetăţenilor.
comentariu IR: De data asta nu înţeleg ce se face CL că nu înţelege. Dar înţeleg scopul: să minimizeze problematica pusă în discuţie, ca să poată spune că e vorba aici de cîteva fleacuri, de genul imnului preluat de la cenaclul Flacăra. Astfel se sare peste toate propunerile de democraţie economică, fără ca să fie abordată substanţa lor.
0 # Comentarea poziţiei Consiliului Legislativ faţă de propunerea MCC — Ioan Rosca 2013-05-25 23:40
Şi la pct. 99, a cărui parte dispozitivă are în vedere, în fapt, modificarea în integralitate a art. 137, intitulat, în forma actuală, "Sistemul financiar", iar în forma propusă, "Banca Naţională a României", articolul cuprinde prevederi legate de statutul legal al Băncii Naţionale a României, obiectivul fundamental şi principalele atribuţii ale acesteia, precum şi unele aspecte referitoare la guvernatorul băncii. Or, aceste dispoziţii trebuie să se regăsească la nivel de lege, şi nu în cadrul Constituţiei.
În acelaşi context, amintim şi pct. 101, 102 şi 103, prin care sunt introduse reglementări referitoare la Comisia Naţională a Valorilor Mobiliare, Comisia Naţională de Supraveghere a Asigurărilor şi Comisia Naţională de Supraveghere a Sistemului de Pensii Private. Având în vedere că acestea sunt calificate ca fiind autorităţi administrative, precizăm că intră sub incidenţa prevederilor art. 117 alin. (3) din Constituţie, potrivit cărora autorităţile administrative autonome se pot înfiinţa prin lege organică. Eventual, ele se pot regăsi la nivelul Legii fundamentale sub forma unor norme generale, care să stabilească natura juridică şi rolul lor, urmând ca reglementarea obiectului de activitate, precum şi a competenţei şi modului de numire a membrilor acestora să se facă prin lege.
De asemenea, textele propuse la pct. 104 pentru art. 137.4 alin. (3)-(7) cuprind dispoziţii referitoare la organizarea şi funcţionarea Casei de Economii şi Consemnaţiuni, astfel că acestea trebuie să se regăsească în cuprinsul actului normativ ce reglementează înfiinţarea, organizarea şi funcţionarea acestei instituţii de credit, şi nu la nivelul Legii fundamentale.
comentariu IR: Aşa cum am arătat în comentariile mele (www.piatauniversitatii.com/news/editorial-1-2013-4, www.nouaconstitutie.info/dezbateri/legi.html) interesul cetăţenilor este exact cel contrar indicaţiilor preţioase ale CL. Să dispunem de prevederi constituţionale suficient de concrete încît să constituie adevărate garanţii că bunele intenţii trîmbiţate demagogic vor fi transpuse în fapt. Intr-o ţară răpusă de fărădelege si abuz, ca România, numai de Constituţie vagă nu avem nevoie. Iniţiativa MCC a silit CL să-şi arate orientarea anti-democratic ă, şi prin această reacţie. E singurul rezultat pozitiv.
MCC-V1: Economia şi finanţele Afisare GENERALĂ --Articole în asteptarea ordonarii.. --Plan - lista documentelor --Căutare în index --Mesagerie - contact Noua Constituţie --Legea fundamentală explicată ---Explicaţii - Noua Constituţie ---Mişcarea Constituţia Cetăţenilor ---Constituţia Cetăţenilor V1 ----MCC-V1: Principii Generale ----MCC-V1: Drepturi - libertăţi ----MCC-V1: Autorităţi publice ----MCC-V1: Economia şi finanţele ----MCC-V1: Integrarea EU.- Revizuire ---Constituţia Cetăţenilor V2 ---Constituţia Cetăţenilor V3 ---Iniţiative cetăţeneşti ---Arhiva - documentare ---Revizuirea "oficială" --TITLUL -I- Principii generale ---Preambul la Noua Constituţie ---Principii generale --TITLUL -II- Drepturi - libertăţi ---Capitolul -I- Dispoziţii commune ---Capitolul -II- Drepturile şi libertăţile ---Capitolul -III- Îndatoririle fundam.. ---Capitolul -IV- Avocatul Poporului --TITLUL -III- Autorităţile statului ---Cap. -I- Autoritatea Legislativă ----Sec. 1a: Camera Reprezentanţilor ----Sec. a 2a: Statutul parlamentarilor ---Cap. -II- Autoritatea Executivă ----Sec.1-a: Preşedintele României ----Sec. a 2-a: Guvernul României ----Sec. a 3-a: Raporturi între autorităţi ----Sec. a 4-a : Administraţia centrală ---Cap. -III- Aut. judecătorească ----Sec. 1a: Înfăptuirea justiţiei ----Sec. a 2-a: Procuratura ----Sec. a 3-a: Avocatura ----Sec. a 4-a: Notariatul de stat ----Sec. a 5-a: Cons. Aut. Judecător.. ---Cap. -IV- Autoritatea Mediatică ---Cap. -V- Autoritatea Financiară ---Cap. -VI- Autoritatea Electorală ---Cap. -VII- Autoritatea Statistică ---Cap. -VIII- Autoritatea Morală ---Cap. -IX- Autoritatea Ştiinţifică --TITLUL -III-1- Autorităţi locale ---Cap. -I- Principii de bază ---Cap. -II- Aut. comune - orşe ----Sec. 1a: Consiliul local ----Sec. a 2a - Primarul ---Capitolul -III- Autorităţi judeţ ----Sec. 1: Consiliul judeţean ----Sec. a 2-a: Voievodul --TITLUL -III-2- Asociaţii comunitare --TITLUL -IV- Economia şi finanţele --TITLUL -V- Curtea Constituţională --TITLUL -VII- Revizuirea Constituţiei --TITLUL -VIII- Dispoziţii finale Download - Documente --Constituţii precedente --Tratate internaţionale --Revizuiri ale constituţiei --Forumul constituţional --Propuneri ale cetăţenilor --Mişcarea Constituţia Cetăţenilor --Legi - decrete - hotărâri --Documente importante --Studii - Analize - Teze --Istoria Ţării - documente Dreptatea - Jurnal --Istoria României --Românii din jurul Ţării --Procesul Tranziţiei --Resursele NAŢIONALE --Uzurpatorii statului - Reţele --Lumea - Mapamond Dileme Existenţiale --Teze, idei, concepte ---Spectrul socio-politic ---Dezvaluiri-Documente ---Anchete-Investigaţii ---Arhive --Politica de la A la Z
Today1468
Yesterday1126
This week7324
This month35664
Total652846
Friday, 24 November 2017 20:17

References: ARTICOLUL 137
 ARTICOLUL 137
 Articolul 137
 Articolul 137
 articolul 137
 articolul 137
 articolul 137
 articolul 137
 articolul 137